не́мже бо въ нача́лѣ ѿверже́нія не быва́етъ пла́чь въ се́рдцѣ, нижѐ сле́зы дх҃ѡ́вны, нижѐ па́мять вѣ́чнагѡ муче́нія, нижѐ безмо́лвіе и́стинное, нижѐ непреста́нная моли́тва, нижѐ ѱалмопѣ́ніе и поуче́ніе бж҃е́ственныхъ писа́ній, и нижѐ во ѻбы́чаи бы́сть, да непреста́ннымъ терпѣ́ніемъ пону́дится, и не хотя́щу єму̀, ѿ ума̀ сія̂ дѣ́яти, и не пребыва́етъ стра́хъ бж҃ій въ мы́сли єгѡ̀: єщѐ въ любвѝ мі́ра таковы́й поко́ится, и не мо́жетъ стяжа́ти чи́стагѡ ума̀ въ моли́твѣ